Balkon iku sawijining bagéan gedhong sing njorok metu saka témbok ing tingkat sadhuwuré tingkat kapisan. Lumrahé balkon iku kasengkuyung pilar utawa panyangga liyané lan kaubengan pager. Tembung balkon ing basa Jawa kasilih saka basa Walanda "balkon". Basa Walanda nyilih saka basa Italia "balcone", sing tegesé parancah utawa setèger; cf. basa Jerman Dhuwur Kuna "balcho", 'balok'; sing bokmanawa isih kerabat karo tembung Parsi بالكانه "bālkāneh" utawa wangun پالكانه "pālkāneh" sing luwih lawas.